Mandag aften blev en svensk fisker så alvorligt forbrændt i forbindelse med en eksplosion, at han blev fløjet direkte til Rigshospitalets brændssårsafdeling.

Gaseksplosionen skete på en fiskekutter der lå tolv sømil nord for Skagen. Ved ulykken blev den svenske fisker alvorligt forbrændt i ansigtet, på kroppen og på låret. Han blev hentet af en redningshelikopter og fløjet direkte til brandssårsafdelingen på Rigshospitalet. Der er ikke nogen oplysninger om hans tilstand. Fiskekutteren ligger nu til kaj i Skagen, og årsagens til eksplosionen skal nu undersøges af søfartsmyndighederne.